Ένωση Αυστραλών Εκδοτών

Η Ένωση Αυστραλών Εκδοτών (αγγλικά Australian Publishers Association - APA) ιδρύθηκε το 1948 στην Αυστραλία και εκπροσωπεί τους εκδότες έντυπου και ηλεκτρονικού υλικού. Διοικείται από δωδεκαμελές Διοικητικό Συμβούλιο (APA Board), τα μέλη του οποίου εκλέγονται στην ετήσια Γενική Συνέλευση (Annual General Meeting). Η APA συνολικά εκπροσωπεί ένα ποσοστό της τάξης του 91% της εκδοτικής βιομηχανίας της Αυστραλίας .

 Η αρχική επωνυμία της APA ως Ένωση Αυστραλών Εκδοτών Βιβλίων (Australian Book Publishers Association - ABPA), δεν αντικατόπτριζε την ποικιλομορφία των μελών της και το 1996 υιοθέτησε την τρέχουσα επωνυμία της. Πρόγονοι της APA είναι η Ένωση Εκδοτών της Νέας Νότιας Ουαλίας (New South Wales Publishers Association) και η Ένωση Βικτοριανών Εκδοτών (Victorian Publishers Association), οι οποίες συγχωνεύτηκαν για να σχηματίσουν έναν εθνικό φορέα . Σκοπός της APA είναι να προβάλλει και να προωθήσει την Αυστραλιανή εκδοτική βιομηχανία και να υπερασπιστεί τα συμφέροντα των μελών της. Για την εκπλήρωση του σκοπού της θέτει συγκεκριμένους στόχους, οι οποίοι - όπως αναφέρονται στην ιστοσελίδα της - είναι: Παροχή ολοκληρωμένης εξυπηρέτησης και συμβουλευτικής στα μέλη της. Προστασία και προώθηση των συμφερόντων των κατόχων πνευματικών δικαιωμάτων, των αντιπροσώπων και των δικαιούχων. Προώθηση της συνεισφοράς της Αυστραλιανής εκδοτικής βιομηχανίας στον πολιτισμό, την εκπαίδευση και την οικονομία της Αυστραλίας. Διευκόλυνση ευκαιριών εξαγωγής για την Αυστραλιανή βιομηχανία των εκδόσεων. Ενθάρρυνση εφαρμογής των καλύτερων πρακτικών σε όλη την εκδοτική αλυσίδα ενσωματώνοντας πλαίσια περιβαλλοντικής υποστήριξης. Παροχή επαγγελματικών προγραμμάτων και προγραμμάτων επαγγελματικής κατάρτισης και αξιολόγηση των φορείς παροχής των προγραμμάτων για να βελτιωθεί το επίπεδο δεξιοτήτων της βιομηχανίας. Προστασία της ελευθερίας της έκφρασης. Προώθηση της ευαισθητοποίησης και της κατανόησης του ψηφιακού χώρου από τα μέλη. Μεμονωμένα άτομα και εταιρείες που δραστηριοποιούνται στον χώρο των εκδόσεων στην Αυστραλία μπορούν να γίνουν μέλη της ένωσης. Η APA παρέχει στα μέλη της ενημέρωση για ζητήματα σχετικά με το χώρο των εκδόσεων και μέσα από τις προσφερόμενες υπηρεσίες της ενισχύσει τη συνεχιζόμενη εκπαίδευση τους. Τα μέλη ξεπερνούν τις 216 συμμετοχές και διακρίνονται σε Πλήρη Μέλη (Full Members) και Συνεργαζόμενα Μέλη (Associate Members), εκ των οποίων η δεύτερη κατηγορία στερείται το δικαίωμα ψήφου. Η APA εκπροσωπεί, στηρίζει και υπερασπίζεται τους εκδότες - μέλη της, οι οποίοι δραστηριοποιούνται επαγγελματικά με την εκδοτική βιομηχανία της Αυστραλίας. Μέσα από τη δράση της και τη διοργάνωση ποικίλων προγραμμάτων επιδιώκει να προωθήσει και να υπερασπιστεί τα συμφέροντα των μελών της, καθώς και να αυξήσει την ευαισθητοποίηση του ευρύτερου κοινού για θέματα τα οποία άπτονται του εκδοτικού χώρου. Επιπλέον, διαθέτει έξι Τμηματικές Επιτροπές (Sectional Committees) και πέντε Ομάδες Παροχής ειδικευμένης πληροφόρησης (Expert Reference Groups), καθεμιά με ξεχωριστό αντικείμενο και σκοπό προκειμένου να επιτευχθεί η υλοποίηση των έργων της και κατ’ επέκταση η εύρυθμη λειτουργία της ένωσης. Συγκεκριμένα, οι Τμηματικές Επιτροπές εκπροσωπούν σημαντικούς τομείς της εκδοτικής βιομηχανίας, οι Ειδικές Ομάδες περιλαμβάνουν εξειδικευμένα μέλη και- όπως δηλώνονται στην επίσημη ιστοσελίδα της- είναι οι εξής: Τμηματικές Επιτροπές Επιτροπή Εμπορικών Εκδοτών (Trade Publishers Committee) Επιτροπή Εκδοτών Σχολικού Εκπαιδευτικού Υλικού (Schools Educational Publishers Committee) Επιτροπή Ανεξάρτητων Εκδοτών (Independent Publishers Committee) Επιτροπή εκδοτών τριτοβάθμιας εκπαίδευσης και επαγγελματιών (Tertiary and Professional Publishers Committee) Επιτροπή Εκδοτών Παιδικού Υλικού (Children's Publishers Committee) Επιτροπή Εκδοτών Επιστημονικού υλικού και περιοδικών (Scholarly and Journal Publishers Committee)Ειδικές Ομάδες Εξαγωγών και δικαιωμάτων (Export and Rights) Πνευματικών Δικαιωμάτων (Copyright) Τεχνολογίας (Technology) Σχεδιασμού Βιβλίων (Book Design) Μάρκετινγκ (Marketing) Australian Publishers Association Picks Copia for White Label E-book Program(Αγγλικά) Excellent Ebooks Sydney wrap-up (APA Workshop)(Αγγλικά) Australian Publishers Association (APA)(Αγγλικά) Australian Publishers Association – 60th Annual Book Design Awards 2012 Shortlist Announced(Αγγλικά) Australian Government: National cultural policy, Australian Publishers Association (APA) Επίσημη ιστοσελίδα της APA(Αγγλικά) Επίσημη ιστοσελίδα της Ένωσης Εκδοτών (PA)(Αγγλικά) Επίσημη ιστοσελίδα της Ένωσης Εκδοτών Ηλεκτρονικού Υλικού (OPA)(Αγγλικά)